cyanic-selkie/wikianc huggingface dataset:
Adrián López Rodríguez
Deportivo
Na tempada 2009/10 disputou só 3 partidos de liga e 6 de copa, perdendo o tramo final de liga por unha fractura da clavícula sufrida contra o Valencia no mes de abril. Tras finalizar a campaña a entidade coruñesa exerceu con Piscu unha opción unilateral de renovación en virtude dun convenio entre a LFP e a AFE. O xogador, asesorado polo seu representante Eugenio Botas, non estaba de acordo coa renovación unilateral e non se presentou á pretemporada en Abegondo, para a que estaba citado, mentres o club aseguraba descoñecer o seu paradoiro. Uns días despois de que transcendese que o futbolista estaba adestrando co Wigan Athletic da Premier League inglesa, o Deportivo inscribiuno na lista de 25 xogadores para a tempada 2010/11. A disputa entre o futbolista e o equipo debeu ser resolta pola FIFA. Durante ese período seguiu adestrando co equipo inglés.
Tras a retirada
Despois de deixar a práctica do fútbol fundou a empresa Export Players, dedicada á representación de futbolistas.
Jaime Gómez Márquez
Jaime José Gómez Márquez, nado na Coruña o 1 de xuño de 1957, é un biólogo galego.
Arquifonema
En fonoloxía a neutralización consiste na eliminación da oposición (diferenza) entre dous fonemas nun determinado contexto, de maneira que foneticamente soen igual, aínda que se trate da realización de dous fonemas distintos. É un termo introducido por Trubetzkoy
Juan Manuel Somoza García
Traxectoria
Foi concelleiro en Sarria nas sucesivas corporacións dende 1894. Era de ideoloxía liberal monárquico. Coa proclamación da República e a anulación das elección do 12 de abril, celebráronse novas eleccións en maio, e foi elixido alcalde o 5 de maio. Participacipou na preparación e na convocatoria da Asemblea de Concellos de Galicia para debater o Estatuto de autonomía en 1931.
Sociedade Suíza de Numismática
Publicacións periódicas
A sociedade conta con dúas prestixiosas publicacións periódicas: a "Revista Suíza de Numismática" e a "Gaceta Numismática Suíza". Ambas publican estudos sobre os máis diversos aspectos da numismática, tanto en alemán, francés e italiano, as linguas oficiais da Sociedade, como en inglés. A diferenza entre as dúas publicacións non é temática senón que refire á extensión dos artigos que publican, máis extensos na "Revista" que na "Gaceta".
Libia nos Xogos Olímpicos
Libia participou por vez primeira nos Xogos Olímpicos en 1964, e dende entón enviou deportistas para competir na maioría das edicións dos Xogos Olímpicos de Verán. O país participou no boicot dos Xogos de 1976 xunto coa maioría das demais nacións africanas, e tamén boicoteou os Xogos de 1984. Libia nunca participou nos Xogos Olímpicos de Inverno. Ningún deportista libio conseguiu gañar unha medalla olímpica.
O Comité Olímpico Nacional de Libia foi creado en 1962 e foi recoñecido polo Comité Olímpico Internacional en 1963.
Sulfurimonas
Sulfurimonas é un xénero bacteriano da clase Epsilonproteobacteria. Os membros deste grupo crecen quimiolitotrofamente usando xofre de valencia cero, hidróxeno molecular ou compostos de xofre reducido como doantes de electróns, e usando nitrato, nitrito e oxíxeno como aceptores de electróns. O CO2 é a súa única fonte de carbono (autótrofos). Os hábitats onde foron illados representantes do xénero Sulfurimonas son sedimentos costeiros e chemineas hidrotermais submarinas.
Triángulo estival
miniatura|Triángulo estival O triángulo estival é un asterismo astronómico que imaxina un triángulo debuxado na esfera celeste no hemisferio norte, con vértices en Altair, Deneb, e Vega as estrelas máis brillantes nas constelacións de Aquila, Cygnus, e Lyra, respectivamente.
Gastronomía de Corea
Pratos típicos
Os pratos principal na gastronomía de Corea son o bulgogi (literalmente significa carne ao fogo) e o kimchi (prato elaborado con verduras fermentadas). Poden encontrarse alimentos fermentados, verduras e legumes, sopas, tés, licores, sobremesas e bebidas non alcohólicas. O kimchi e a salsa de doenjang elaborada con soia son os exemplos máis coñecidos de alimentos fermentados coreanos.
Blade Runner
Blade Runner é un filme de ciencia ficción, cyberpunk e cinema negro de 1982 dirixido por Ridley Scott e protagonizado por Harrison Ford, Rutger Hauer, Sean Young, Edward James Olmos e Daryl Hannah. O guión, escrito por Hampton Fancher e David Peoples, foi unha adaptación libre da novela de 1968 Soñan os androides con ovellas eléctricas? de Philip K. Dick. Estreouse en galego na TVG o 30 de maio de 2010. O director de dobraxe foi Tacho González.
Blade Runner recibiu críticas divididas da crítica trala súa estrea. Algúns críticos queixáronse do ritmo do filme, mentres que outros eloxiaron a súa complexidade temática. Ó ano seguinte da súa estrea, o filme gañou o Premio Hugo á Mellor Presentación Dramática. Nos cinemas norteamericanos non conseguiu unha boa recadación, pero dende entón pasou a estar considerado un filme de culto. Eloxiada polo seu deseño de produción, representando un futuro postapocalíptico e "retromodernizado", considérase un dos mellores exemplos do xénero neo-noir. Grazas a este filme a obra de Philip K. Dick recibiu unha maior atención de Hollywood, dando paso a varios filmes posteriores baseados nas súas obras literarias. Ridley Scott chegou a afirmar que Blade Runner era probablemente o seu filme máis completo e persoal. A Biblioteca do Congreso seleccionouno en 1993 para a súa conservación no National Film Registry dos Estados Unidos por ser "culturalmente, historicamente ou esteticamente significativo", e gran parte da crítica moderna considérao un dos mellores filmes de ciencia ficción de tódolos tempos.
Emitíronse sete versións distintas do filme para varios mercados como resultado de varios cambios controvertidos por parte dos executivos do filme. En 1992 publicouse unha versión do director (Director's Cut) tras unha grande acollida da proxección dun workprint do filme. Grazas a isto e á súa popularidade no alugueiro de vídeo axudou a súa venda como un dos primeiros filmes publicados en DVD, nun disco básico cunha imaxe e calidade de son considerados mediocres. En 2007 Warner Bros. publicou a versión The Final Cut, unha versión remasterizada dixitalmente co gallo do seu 25º aniversario, sendo esta a única na que Scott tivo unha liberdade artística completa. Esta versión final proxectouse en varios cinemas seleccionados e publicouse posteriormente en DVD, HD DVD e Blu-ray.
Elenco
Sean Young actuou no papel de Rachael, unha replicante experimental cos recordos da sobriña de Tyrell implantados na súa memoria, provocándolle crer que é humana. Nina Axelrod tamén chegou a facer unha audición para este papel. Daryl Hannah é Pris, unha replicante "modelo básico de pracer". Stacey Nelkin fixo unha audición para este papel, pero finalmente participou noutro distinto, que á súa vez foi eliminado antes de comezar a gravación. A selección das actrices que representarían a Pris e Rachael presentou varios problemas para os produtores, requirindo varias probas de pantalla nas que Morgan Paull actuou no papel de Deckard, e que finalmente recibiría o papel de Holden en base a súa actuación nestas probas. Pola súa banda, Brion James actuou no papel de Leon Kowalski, un replicante de combate, e Joanna Cassidy no de Zhora, unha asasina replicante. Edward James Olmos actúa como o policía Gaff. Olmos valeuse da súa diversa herdanza étnica e de investigacións propias para axudar a crear a xerga urbana ficticia de Gaff no filme, no que a súa primeira conversa con Deckard no bar de fideos está en parte en húngaro. M. Emmet Walsh é o capitán Bryant, un veterano policía bebedor, sórdido e trafulqueiro típico do xénero do cinema negro. Joe Turkel (dobrado por Tacho González na versión en galego) actúa no papel do doutor Eldon Tyrell, un magnate que construíu un imperio empresarial a base de empregar escravos humanoides xeneticamente manipulados. William Sanderson foi seleccionado para o papel de J. F. Sebastian, un xenio da ciencia senlleiro e pouco falador que fornece un retrato de humanidade dócil e de compaixón, e que simpatiza cos replicantes, ós que considera como compañeiros e cos que comparte un tempo de vida máis curto do normal por mor da súa enfermidade de envellecemento prematuro. Os produtores do filme chegaron a considerar a Joe Pantoliano para representar este papel, que finalmente obtivo Sanderson. Pola outra banda, James Hong é Hannibal Chew, un enxeñeiro xenético que se especializa en ollos sintéticos, e Hy Pyke é o propietario do antro Taffey Lewis, quen representou o seu papel nunha soa toma, algo pouco habitual nos filmes de Scott pola súa fama de procurar a perfección nas tomas de gravación.
Deseño e efectos especiais
miniatura|300px|Unha réplica dun spinner da policía empregado no filme, no [[Disney's Hollywood Studios en 2006]] Blade Runner presenta tamén varias similitudes de fondo co filme Metropolis de Fritz Lang, incluíndo o ambiente urbano vertical, no que os ricos viven literalmente por riba dos traballadores, dominado por un enorme edificio – a torre Stadtkrone en Metropolis e o edificio Tyrell en Blade Runner. O supervisor de efectos especiais David Dryer empregou fotogramas de Metropolis para o aliñamento das tomas das miniaturas de edificios para Blade Runner. A escena final estendida no lanzamento orixinal amosa a Rachael e Deckard viaxando cara á luz do día con tomas aéreas pastorais filmadas polo director Stanley Kubrick. Scott contactara a Kubrick pedíndolle usar parte da súa fotografía aérea sobrante do filme The Shining.
Recepción da crítica
As reaccións iniciais da crítica especializada foi mixta. Para algúns o argumento estaba nun segundo plano con respecto ós efectos especiais do filme, que non se correspondía coa publicidade do estudio dun filme de acción e aventuras, mentres que outros loaron a súa complexidade e predixeron que o filme se mantería popular durante moito tempo. As críticas negativas nos Estados Unidos centráronse a miúdo no lento ritmo do filme. Sheila Benson do xornal Los Angeles Times referiuse ó filme có nome "Blade Crawler", e Pat Berman de The State e Columbia Record describiuno como "pornografía de ciencia ficción". Pauline Kael eloxiouno como merecedor dun lugar na historia do cinema pola súa visión distintiva da ciencia ficción, aínda que criticou a falta de desenvolvemento do filme en "termos humanos". As análises académicas sobre o filme foron variadas e comezaron a publicarse pouco tempo despois da súa estrea, centrándose nos seus aspectos distópicos, as preguntas sobre a humanidade "auténtica", os seus aspectos ecofeministas, o estudio de xénero e en anos máis recentes no seu impacto e legado na cultura popular.
Illa Norfolk
A Illa Norfolk  (inglés: Norfolk Island, norfolk: Norfuk Ailen) é unha illa do Océano Pacífico situada entre Australia, Nova Zelandia e Nova Caledonia, que xunto con outras dúas pequenas illas veciñas conforma o Territorio da Illa Norfolk, un dos poucos territorios externos de Australia. No censo de 2021, tiña 2.188 habitantes que vivían nunha superficie total duns 35 km². A súa capital é Kingston.
Descubrimento e poboamento
A Illa Norfolk foi poboada por primeira vez por mariñeiros polinesios, probablemente das illas Illas Kermadec, ao norte de Nova Zelandia. Chegaron no século XIV ou século XV, e sobreviviron durante varias xeracións ata desaparecer. A súa principal poboación foi escavada en Emily Bay, e deixaron restos como ferramentas de pedra, ratas e bananeiras. O destino final destes poboadores primitivos segue sendo un misterio.
Primeiro asentamento penal
Manning Clar observou que "ao principio os convictos comportábanse ben, pero mentres chegaban máis desde Sidney, recobraban as súas prácticas delitivas". Isto incluíu un intento de derrocamento do Rei en xaneiro de 1789 polos convictos, descrito por Margaret Hazzard como "pícaros incorrixibles que toman a súa 'boa vontade' como debilidade". Mentres que algúns convictos responderon ben á oportunidade ofrecida de volverse respectables, a maioría permaneceron como "desgraciados folgazáns e miserables", segundo Clark.
Illa Norfolk foi gobernada por unha sucesión de comandantes temporais durante os once anos seguintes, comezando coa substitución do Rei, Robert Ross, de 1789 a 1790. Cando Joseph Foveaux chegou como Gobernador Lugartenente en 1800, atopou o asentamento en desorde, xa que nos catro anos anteriores non se levou a cabo correctamente a tarefa de mantemento, e el comezou a melloralo, facendo obras públicas e intentos para mellorar a educación.
José Luis Martí
José Luis Martí Soler, nado en Palma o 28 de abril de 1975, é un exfutbolista e actual adestrador de fútbol español.
Illa Norfolk
Xeografía
A área que rodea o punto máis alto da illa, o Monte Bates é conservada como o Parque Nacional de Illa Norfolk. O parque, que cobre ao redor do 10% das terras da illa, contén restos dos bosques que orixinalmente cubrían a illa, incluíndo áreas selváticas.
Política
As ordenanzas locais e as actas son efectivas na illa, na que a maior parte da lexislación está baseada no sistema legal australiano. As leis australianas xenerais son efectivas na illa cando o seu campo de actuación non está cuberto por leis australianos especiais ou leis da Illa Norfolk.
Helicase
Mutacións da familia RecQ
A síndrome de Rothmund-Thomson, tamén chamada poiquiloderma conxénito, caracterízase por un envellecemento prematuro, anormalidades na pel e esqueleto, erupcións cutáneas, poiquiloderma, cataratas xuvenís, e unha predisposición aos cancros como os osteosarcomas. Nas células de pacientes desta síndrome atópanse rearranxos cromosómicos que causan inestabilidade xenómica.
Stanley Donen
Traxectoria
Donen chegou a Hollywood en 1943 para asistir ás audicións de Best Foot Forward e asinou un contrato dun ano con Metro-Goldwyn-Mayer. Entón renovou a súa amizade con Gene Kelly, que xa comezaba a destacar como protagonista de musicais. Kelly contratou a Donen como coreógrafo en As modelos e seguiron logo colaborando en máis coreografías.
Allo porro
Usos culinarios
É unha verdura empregada frecuentemente en sopas e cocidos, porén tamén pode botarse crúa en ensaladas. A parte comestíbel da planta son as follas e o bulbo, aínda que tamén se comen ás veces as flores en ensaladas. Ten especial relevancia na cociña dos climas atlánticos (Galicia, Cornixa cantábrica, Francia, Países Baixos, Illas Británicas etc) Na gastronomía galega é un ingrediente esencial nos caldos e sopas. No País Vasco faise a porrusalda, unha especie de sopa Na cociña catalá son coñecidos os calçots, unha variedade do allo porro noviño que se acostuma comer tenro polo final do inverno asado na grella e acompañado dun mollo (romescu) feito cunha mestura de améndoas, tomate etc. Noutras gastronomías europeas aparece como ingrediente, como por exemplo na belga no waterzooi ou en diversos pratos franceses, como o vichyssoise ou o mirepoix. No mundo anglosaxón tense a leek soup moi famosa na cociña de Gales.
Gerard Piqué
Manchester United
Asinou o seu segundo contrato cos ingleses en febreiro de 2005, logo de ter varias boas actuacións no equipo reserva do equipo de Manchester. O seu debut como titular no primeiro equipo chegou o 26 de marzo de 2006, nun partido de Premier League ante o West Ham United.
FC Barcelona
O 13 de maio de 2009 foi titular na final onde o seu equipo proclamouse campión da Copa do Rei, partido que venceu o club blaugrana por 1-4 enfrontándose ao Athletic Club de Bilbao. O 16 de maio de 2009, gañou o seu primeiro título de Primeira División de España, ao perder o Real Madrid por 3-2 fronte ao Villarreal CF, sendo campión matematicamente o FC Barcelona.
Modernismo
Pontevedra
dereita|miniatura|230px|Edificios modernistas na [[praza da Ferrería en Pontevedra.]] Salientou Antonio López Hernández coa súa casa da Praza da Estrela ou a casa de Prudencio Landín.
Benito Soto Linares
Benito Soto Linares, nado o 17 de marzo de 1852 e finado en Chantada o 3 de xaneiro de 1914, foi un banqueiro e político galego.
Jaroslav Heyrovský
Traxectoria
Heyrovský morreu o 27 de marzo de 1967 na súa residencia de Praga, naqueles momentos capital de Checoslovaquia, e enterrouse no cemiterio Vyšehrad na súa Praga natal.
Recoñecementos
Na súa honra bautizouse o cráter Heyrovský sobre a superficie da Lúa.
Ponte Vella Internacional Tui-Valença
Historia
Durante séculos, as e os peregrinos chegaban a Tui dende Portugal cruzando o río en barcas. A partir de 1884, a ponte pasou a formar parte do Camiño portugués do Camiño de Santiago.
A finais do ano 2000 foi renovada e mellorada. Por ela transitan catro trens diarios e segue a ser a única conexión ferroviaria entre Galiza e Portugal.
Fonte Arcada, Penafiel
Ata 1832 integrou a comenda de Santiago de Fonte Arcada, da Orde Militar de Cristo.
Les Masies de Roda
Estivo unido con Roda de Ter ata o 15 de xullo de 1805, formando o concello de Sant Pere de Roda. Tiña en 2014 unha poboación de 737 habitantes agrupados en 5 entidades de poboación: les Cases Noves, Disseminats, l'Esquerda, Fontanelles e el Vicenç.
Intel 4004
Historia
Orixinalmente deseñado para a compañía xaponesa Busicom para ser usado na súa liña de calculadoras, o 4004 tamén foi proporcionado cunha familia de chips de soporte especialmente deseñados para el. Por exemplo, cada "ROM de programa" internamente gardaba para o seu propio uso os 12 bits de dirección de programa do 4004, o que permitía, se as 16 ROM foron instaladas, acceso de 4 KB de memoria desde o bus de direccións de 4 bits. O circuíto 4004 foi construído con 2.300 transistores, e foi seguido ao ano seguinte polo primeiro microprocesador de 8 bits, o 8008, que contiña 3.300 transistores, e o 4040, que era unha versión revisada do 4004.
Lagenorhynchus
Lagenorhynchus é un xénero de cetáceos odontocetos da familia dos delfínidos, caracterizado pola cor branca e negra das súas especies.
Etimoloxía
Gray fomou o seu nome coa unión dos elementos do latín científico lageno- e -rhynchus, ambos tirados do grego antigo. O primeiro é a raíz do xenitivo do substantivo λαγήνος lagḗnos, "botella", e o segundo é a latinización do substantivo ῥύγχος rhýnchos, "fociño". Literalmente: "os do fociño en forma de botella".
Especies
O xénero conta coas seguintes seis especies:
Taxonomía problemática
LeDuc, Perrin e Dizon, en 1999, encontraron que os arroaces careto e o pinto están filoxeneticamente illados dentro dos delfínidos, mentres que as restantes catro especies serían membros dos Lissodelphinae, un clado de golfiños predominantente no océano Pacífico, que tamén inclúe as dúas especies do xénero Lissodelphis e as catro do xénero Cephalorhynchus. Estes resultados son algo problemáticos taxonomicamente, posto que o arroaz careto é a especie tipo do xénero Lagenorhynchus e, se as outras especies non están estreitamente relacionadas con el, deberían eliminarse do xénero. En consecuencia, LeDuc et al. suxiren que o arroaz pinto debería colocarse dentro do seu propio xénero, Leucopleurus, e que o resto das especies que necesitan revisión taxonómica, tamén. LeDouc propuxo Sagmatias como un novo xénero para Lagenorhynchus obliquidens, L. autralis, L. cruciger e L. obscurus.
Ángulo
120px|miniatura|∠, o símbolo do ángulo en [[Unicode é U+2220.]] En xeometría plana, un ángulo é a rexión do plano comprendida entre dúas semirrectas con orixe común. As semirrectas son os lados do ángulo, e a orixe común é o vértice do ángulo.
Ángulos de ata media volta
Dous ángulos agudos dinse complementarios se suman un cuarto de volta. Se un ángulo mide α graos, o seu complementario mide 90º − α graos.
Ángulos nun polígono
miniatura|Ángulos [[ángulo exterior|exterior e interior nun pentágono.]]
Ángulos entre curvas
miniatura|O ángulo entre as dúas [[curvas en P defínese como o ángulo entre as tanxentes A e B en P ]] O ángulo entre unha liña e unha curva (ángulo mixto) ou entre dúas curvas que se cortan (ángulo curvilíneo), defínese como o ángulo entre as tanxentes no punto de intersección.
Ángulos en xeografía e astronomía
En astronomía, un punto dado da esfera celeste (isto é, a posición aparente dun obxecto astronómico) pode identificarse usando algún dos sistemas de coordenadas astronómicas, onde as referencias varían segundo o sistema particular que se elixa. Os astrónomos miden a separación angular de dúas estrelas imaxinando dúas liñas que, partindo do centro da Terra, intersecan a cada unha das estrelas. O ángulo con vértice no centro da Terra e lados as liñas mencionadas pode ser medido, e a súa medida é a separación angular das dúas estrelas.
Mira Sorvino
Traxectoria
Mira Sorvino é filla de Lorraine Ruth Davis, terapeuta do alzhéimer e antiga actriz, e do actor e director Paul Sorvino e criouse en Tenafly, New Jersey, onde xogaba a escribir e actuar en obras teatrais coa súa amiga Hope Davis e logo en producións escolares. Sorvino foi aceptada na Universidade Harvard e estudou un ano en Pequín, onde aprendeu mandarín. Graduouse magna cum laude en 1989 cun grao en Estudos da Asia Oriental.
Tobi
Jiraiya contra Pein
Con todo, o propio Tobi preséntase máis tarde mostrando ante Konan e o líder de Akatsuki, e como se fose o líder da Organización, e cun carácter moi distinto ao que nos tiña acostumado. Así pois ordena a Pain e a súa compañeira a caza do Kyūbi. E o propio Tobi sorprendentemente autodefínese como Madara Uchiha. Máis tarde vémolo sentado no Val da Fin cando Jiraiya fala sobre o fundador do clan Uchiha e como sospeita da súa responsabilidade no ataque de Kyūbi a Konoha xusto antes de iniciar o seu combate.
A revelación de Madara: a verdade sobre os Uchiha
Ante o sharingan de Tobi, Sasuke transforma inconscientemente o seu propio no mangekyō sharingan de Itachi, e libera o Amaterasu sobre Tobi. A pesar disto o Akatsuki emerxe intacto e afirma que Itachi sempre o ameazaba, ata após morto, tras o cal explica que o maior dos Uchiha lle deixou a Sasuke as súas técnicas oculares para protexelo. Ante a incredulidade e confusión de Sasuke, Tobi revélase a si mesmo como Madara Uchiha e disponse a explicarlle o modo de vida do seu irmán máis vello a Sasuke, xa que sempre quixo protexer o mundo ninja, a Aldea Oculta de Konoha e sobre todo ao seu irmán máis novo. Sasuke perde os papeis ante isto e acaba por desmaiarse, polo que Tobi se ve forzado a atalo e unha vez acougado disponse a contarlle a verdade sobre Itachi, unha verdade que só o falecido Hiruzen Sarutobi (o Sandaime Hokage), Danzō e os dous conselleiros de Konoha coñecen, Sasuke non cre que alguén que asasinou a todo o seu clan puidese protexelo e Tobi confirma que o fixo seguindo ordes de Konoha. Tobi revélalle que moitos anos atrás entre os belicosos clans ninja o poder o era todo, e que para atinxir o máximo poder asasinou o seu amigo e mailo seu irmán, tras facerse co control do clan sobreveu un enfrontamento continuo co clan Senju e o seu líder, o que posteriormente sería Shodaime, chamado Hashirama Senju.
Inicialmente Itachi era un espía dos Uchiha en ANBU comandado polo líder do clan: Fugaku Uchiha así e todo Itachi, que vivira a Terceira Guerra Ninja con só 4 anos, comprendía a inestabilidade que traería un Golpe de estado, traizoou ao seu clan, converténdose nun dobre espía, cousa que culmina coa orde de asasinar a todo o seu clan para eliminar calquera risco. Itachi decatouse de que Madara Uchiha seguía vivo, infiltrado nos ANBU e disposto a causar unha guerra, ofreceulle acabar co clan coa condición de que abandonase as súas pretensións sobre Konoha, malia o intento de acordo de Sandaime, a orde foi executada. Porén, Itachi foi incapaz de matar o seu propio irmán, ameazou a Danzou con descubrir o complot se Sasuke fose danado e fixo prometer a Hiruzen Sarutobi que non lle contaría a verdade; así Itachi empuxou o seu irmán a unha vida de cólera e odio co fin de facelo forte e morrer ás súas propias mans un día, para facelo merecedor dun novo poder, a confianza de Sasuke crébase ante esta revelación e non dá creto ao contado por Tobi. Sasuke replica aludindo ao seu combate, no que Itachi usou o seu mangekyō sharingan, Tobi explica que iso foi un plan para forzalo ata o límite e poder liberalo do selo maldito e de Orochimaru, tamén lle preveu de Madara e outorgoulle o seu Amaterasu para que non crese a súa historia. Itachi uniuse a Akatsuki para poder defender Konoha desde dentro, trala morte de Sandaime apareceu como aviso cara a Danzou e os conselleiros e finalmente alargou a súa vida medicándose, loitando contra unha enfermidade terminal que o consumía para poder morrer ante Sasuke e legarlle a honra de vingar os Uchiha.
Identidade real
Alén disto, tamén é recoñecido como o Mizukage e hai moitas outras teorías de que pode ser como Obito Uchiha ou Danzō.
Historia do manga
Osamu Tezuka, o manga no kami
Osamu Tezuka, un estudante de medicina apaixonado dos debuxos animados de Fleischer e Disney, cambiaría a face da banda deseñada xaponesa co seu primeiro libro vermello. A nova illa do tesuoro vendeu sorpresivamente entre 400.000 e 800.000 exemplares. O seu éxito foi aplicar ao cómic un estilo cinematográfico descompondo os movementos en varias viñetas e combinando este dinamismo con abundantes efectos sonoros, características propias da banda deseñada moderna.
A expansión a Occidente
Hoxe en día, o manga consolidouse na sociedade occidental debido ao éxito conseguido durante as décadas pasadas. Incluso foi imitado por autores europeos e estadounidenses, que trataron de utilizar a estética e os recursos visuais deste tipo de BD. A importancia do manga aumentou considerablemente, deixando de ser algo minoritario en Occidente para constituírse nun fenómeno comercial e cultural, en competencia directa coa hexemonía da produción estadounidense e europea.
My, bielarusy
Himno da República de Belarús
A única mención legal do himno nacional antes de 2002 está na Constitución da República de Belarús. A sección primeira, artigo 19 da constitución declara que "Os símbolos da República de Belarús como un estado soberano deben ser a súa bandeira nacional, o seu escudo nacional e o seu himno nacional." Aínda que a constitución só mencionou o uso da bandeira, himno e armas como símbolos nacionais, cada símbolo tivo que ser definido por lei.
Outras cancións
Outro favorito no concurso foi o poema Маладая Беларусь (Xove Belarús) de Janka Kupala. Porén, ó poema nunca se acompañou cunha composición musical polo que Xove Belarús non puido ser seleccionada como himno.
Imperio Gupta
Historia
Samudragupta continuou unha política de conquistas que consolidaron o Imperio e levou a este a un período de esplendor político, cultural e militar. Os reis tribais do centro e do Decan tiñan que pagarlle tributo. Os nove reis de Ariavarta se lle someteron. Controlou a metade occidental do val do Ganxes, o Nepal e o Puniab. Firme hinduísta permitiu a construción do mosteiro budista de Xuanzang en Sri Lanka.
Punk
Orixes e contexto cultural
The Ramones fixeron composicións sinxelas, cuxas acedas letras trataban temas como a anti-moda e as drogas, marcando co seu estilo unha pauta a seguir para as bandas por vir.
Imperio Gupta
Organización política
O poder supremo descansaba no emperador, pero era nomeado pola asemblea quen tamén tiña competencía para analizar e xulgar as acción de goberno e tamén para asesoralo nela. Estaba formada por líderes militares, sacerdotes e representantes de corporacións e ata de clases baixas.
Punk
Orixe do termo 'punk'
Máis tarde o significado tamén serviría para inspirar as correntes esquerdistas do xénero, como etiqueta que desfai a condición de clase ou rol social con débedas de reputación ou aparencia.
Imperio Gupta
O exército
O colapso do Imperio Gupta ante os hunos non foi debido a defectos inherentes ao exército, senón a problemas internos, como estaba a ocorrer tamén na Europa occidental e na China.
Punk
Subxéneros e estilos relacionados
Por outra banda, tamén se clasifican estilos a partir da súa temática ou enfoque:
En Galiza
Continuando no tempo as diferentes innovacións estéticas dentro do movemento punk a nivel internacional van chegando pouco a pouco ao país, o Hardcore, o Ska-Punk, o Oi! etc. cristalizando en diversas escenas, digamos «punk», con diferentes bandas de maior ou menor importancia que van nacer durante os 90 e xa no século XXI. Nos 90 destacan dentro do punk "Os Rastreros" de Chantada, Xenreira, que facían ska, os Fame Neghra, os coruñeses Mol co seu son metaleiro, o Hardcore dos vigueses Neboa, o HC dos coruñeses Use of Abuse etc. Na Coruña, xa co troco de século, destaca a escena das Ruinas (nome da nave industrial abandonada en Meicende, na periferia da Coruña, na que se realizaban concertos) vencellada ao crust con bandas que mesmo son consideradas referentes internacionais do estilo como Ekkaia ou Madame Germen. En Vigo, a HC Vigo Crew tamén destacou pola súa actividade con bandas como Carcomedhi.
O punk en Portugal
As primeiras gravacións son singles: Os UHF lanzan “A Caçada” e os Aqui D’el Rock, 2 singles cos títulos “Há que violentar o sistema” e “Eu não Sei” (ambos de 1978).
Na década de 1980 aparecen bandas de maior impacto no estado portugués como Mata-Ratos que foi a máis importante da altura co seu Street Punk Oi!(aínda hoxe existentes). Outras bandas dos 80: Bastardos do Cardeal, Jesús Morto na Cruz, Ku de Judas, os Crise Total, os Khaos, os Condenação Pacífica, os Peste & Sida, Morituri, os N.A.M (Núcleo de Atrasados Mentais) etc.
Endesa
Historia e características
A eléctrica tamén opera en Italia, Francia, Portugal, Marrocos, Chile, Arxentina, Colombia, Perú, Brasil e República Dominicana.
José Elduayen
Traxectoria
Foi ministro de Facenda entre o 26 de maio e o 13 de xuño de 1872 nun goberno que presidiu Francisco Serrano Domínguez, ministro de Ultramar en dúas ocasións: entre o 12 de febreiro de 1878 e o 7 de marzo de 1879, e entre o 9 de decembro de 1879 e o 19 de marzo de 1880 en gobernos de Antonio Cánovas del Castillo destacando nesta segunda etapa a promulgación da Lei de Abolición da escravitude en España que poñía fin ás prácticas escravistas aínda vixentes en Cuba. Posteriormente foi ministro de Estado en tres ocasións: entre o 19 de marzo de 1880 e o 8 de febreiro de 1881, entre o 18 de xaneiro de 1884 e o 27 de novembro de 1885, e entre o 19 de xaneiro e o 5 de marzo de 1896 en todas baixo a presidencia de Cánovas. Finalmente, entre o 23 de novembro de 1891 e o 25 de xuño de 1892 foi ministro de Gobernación noutro gabinete Cánovas.
Pierrefitte
Pierrefitte é o topónimo de varias comunas francesas:
Camerún do Sur
O Camerún do Sur foi a parte sur do Mandato Británico do Camerún en África Occidental. Dende 1961 é parte da República do Camerún, onde forma as Provincias Noroccidental e Sudoccidental.
O movemento pola independencia
Seguindo a orde do Tribunal Internacional de Xustiza do 10 de outubro de 2002 de que a soberanía sobre a península de Bakassi correspondía ó Camerún, SCAPO reclamou que a península de Bakassi era de feito parte do territorio do Camerún do Sur. No 2002, SCAPO levou ó goberno nixeriano ó Alto Tribunal Federal en Abuja para requirirlle tomar unha posición ante o Tribunal Internacional de Xustiza para establecer o dereito do pobo do Camerún do Sur á autodeterminación. O tribunal fallou no seu favor o 5 de marzo de 2002. O 14 de agosto de 2006 Nixeria cedeu formalmente a península de Bakassi ó Camerún. O SCAPO respondeu proclamando a independencia da República de Ambazania, incluíndo o territorio de Bakassi.
Octopina
A octopina é un derivado dos aminoácidos arxinina e alanina. Foi o primeiro composto que se descubriu da clase de compostos químicos aos que se chamou opinas. A octopina recibe o seu nome do polbo Octopus octopodia, xa que se extraeu por primeira vez do músculo dese animal, en 1927.
Miguel Ángel Ferrer
Biografía
Formouse nas categorías inferiores do Real Madrid CF debutando en pretemporada co primeiro equipo, adestrado naquel entón por Fabio Capello. Naquela época, o Real Madrid B disputaba a Segunda B e Mista non vía ningunha opción de alcanzar o primeiro equipo. Por iso decidiu demandar ao seu club ao considerar que a cláusula de rescisión do seu contrato era demasiado elevada e estaba desporporcionada respecto da súa ficha. Unha vez iniciado o proceso xudicial, o Real Madrid e o CD Tenerife chegaron a un acordo para o seu traspaso (por unha cantidade moi inferior á da súa cláusula).
Ese verán fichou polo Valencia CF que o mantivo cedido no Tenerife esta vez en segunda. Tras unha notable campaña na que anotou dezasete goles o equipo logrou o ascenso e xunto co seu compañeiro Curro Torres e o adestrador Rafael Benítez fixeron as maletas rumbo a Valencia.
Catarina Sforza
Traxectoria
Coa morte de Sisto IV, en 1484, Catarina tomou ao asalto o castelo de Sant'Angelo, coa esperanza de intimidar os cardeais para que consagrasen como novo pontífice alguén da súa familia. Fracasando, mudouse a Forlì co seu marido. Unha vez aló, caeron vítimas dunha revolta local onde Girolamo Riario foi asasinado (1488) e Catarina foi aprisionada cos seus seis fillos polos conspiradores. A súa fuga das mans dos inimigos, deixando os fillos atrás como reféns, ocasionou a historia, probabelmente apócrifa, de que, acuada, levantou a saia e, mostrando os xenitais, gritou á multitude que “teño isto aquí­ ao meu favor” para producir máis fillos. esquerda|miniatura|Medalla de 1488 coa imaxe da condesa. Coa axuda das forzas militares do seu tío, Ludovico Sforza, Duque de Milán, controlou a rebelión e, na condición de rexente, gobernou Forlì co seu fillo Octaviano. Participou en numerosas conspiracións e foi vítima de tantas outras.
My Dog Skip (filme)
Sinopse
Willie é un rapaz tímido ó cal os seus pais lle regalan un canciño terrier polo seu noveno aniversario. O can, ó que chamará Skip, farase moi coñecido e querido entre os habitantes da localidade, e axudaralle a ter unha maior confianza en si mesmo.
Complexo dunar de Corrubedo e lagoas de Carregal e Vixán
Invertebrados
As especies invertebradas en réxime de protección especial ou as que lle dan valor ao parque son:
Willem de Kooning
Primeiros anos
Durante a década de 1940 foise identificando cada vez máis como expresionista abstracto, movemento do que se converteu nun dos seus líderes a mediados dos anos cincuenta. Segundo evolucionaba, as cores intensas e as liñas elegantes das abstraccións comezaron a converterse en obras máis figurativas. A coincidencia de figuras e abstraccións continuou nos anos corenta.
Donostialdea
Ocupa a parte baixa das concas dos ríos Urumea, Oiartzun e Oria, aínda que non a desembocadura deste último. Limita polo norte co mar Cantábrico, polo oeste con Urola Kosta, polo leste coa Bidasoaldea, polo sur con Tolosaldea e polo sueste con Navarra, concretamente coa comarca de Leitzaldea.
A Xironda, A Xironda, Cualedro
Vilamaior da Xironda é un lugar da parroquia da Xironda no concello ourensán de Cualedro na comarca de Verín. Segundo o INE e o IGE en 2011 tiña 318 habitantes (155 homes e 163 mulleres).
Willem de Kooning
Madureza artística
O 13 de marzo de 1962 converteuse en cidadán estadounidense e o ano seguinte instalouse permanentemente nun estudo de Springs, Long Island. Entón volveu representar mulleres en cadros como Pastorale e Clam Diggers. A mediados dos anos sesenta explorou de novo o tema en cadros controvertidos como os das súas primeiras mulleres. Nestas obras, que foron interpretadas como ataques satíricos á anatomía feminina, de Kooning pintou cunha extravagante lubricidade.
Últimos anos
Foi diagnosticado de alzhéimer nos anos 80 e un xulgado declarouno incapaz de xestionar as súas propiedades, polo que estivo baixo a tutela da súa filla dende 1989. Como o estilo das súas obras posteriores foi moi diferente, o prezo das antigas disparouse. Nas poxas de Sotheby's Pink Lady (1944) logrou 3,6 millóns de dólares en 1987 e Interchanged (1955) 20,6 millóns en 1989 (este último foi adquirido polo coleccionista xaponés Shigeki Kameyama). A súa muller Elaine morreu de cancro de pulmón aos setenta anos en 1989.
Lagares, Penafiel
Lagares é unha freguesía portuguesa do concello de Penafiel, cunha área de 10,92 km² e 2457 habitantes (2011). Densidade: 225 hab/km².
Tiempo de silencio
A acción transcorre en Madrid en 1949. A partir dun accidente estúpido e das súas consecuencias o autor amosa con ollo irónico o panorama completo dos estratos sociais da cidade. Esta denuncia social vai acompañada dunha renovación estilística que revolucionou o monocorde realismo da novela en lingua castelá da época.
Hematofaxia
miniatura|300px|dereita|Anopheles stephensi chuchando o sangue dunha vitima humana A hematofaxia é o hábito de alimentación daqueles animais que chuchan o sangue a outros animais. Representa unha forma especializada de ectoparasitismo.
Peter Lovesey
Traxectoria
Estudou en Reading e traballou como profesor para adultos, pero a partir de 1975 deixouno para se dedicar por completo á literatura. A súa primeira novela foi Wobble to Death en 1970, onde aparece por vez primeira o sarxento Cribb, detective vitoriano. Escribiu tamén unha serie de novelas protagonizadas polo detective Peter Diamond, que apareceu por vez primeira en The Last Detective(1991). As súas novelas traducíronse a 22 linguas e serviron de base a filmes e series de televisión.
Exército de Chile
Divisións
As divisións do exército no territorio nacional son as seguintes:
Seva
Seva é un concello español da provincia de Barcelona, en Cataluña. Está situado na comarca de Osona.
Victorio de Aquitania
Influencia posterior do cursus paschalis
En 743 aínda se utilizaba en traballos históricos en Inglaterra como testemuña unha listaxe dos reis de Anglia Oriental elaborada entón, que tiña datación dobre, a era de Victorio e a de Dionisio.
Lenny Wilkens
Xogador
Tratábase dunha base anotador, e tamén bo pasador, como o demostra o feito de acabar primeiro nesa categoría, a de asistencias, na liga de 1970, cunha media de 9,1. Estivo a piques de ser MVP en 1968, quedando en segundo lugar das votacións detrás do gran Wilt Chamberlain. Pasou por Seattle e Cleveland antes de terminar a súa carreira como xogador nos Portland Trail Blazers. Cando se retirou era o segundo máximo asistente da historia, soamente superado por Oscar Robertson.
Rory Best
Traxectoria
Formou parte do XV do Trevo no Torneo das Seis Nacións 2007, gañando a tripla coroa, ademais ese mesmo ano xogou co XV do Trevo a Copa do Mundo de Rugby. No Torneo das Seis Nacións 2009 conseguiu o Grand Slam co XV irlandés.
Célula amácrina
Introdución
As células amácrinas funcionan na capa plexiforme interna (IPL), que é a segunda capa sináptica da retina, onde as células bipolares e as ganglionares da retina establecen sinapses. Hai uns 40 tipos de células amácrinas, a maioría dos cales non teñen axóns. Igual que as células horizontais da retina, as células amácrinas funcionan enviando impulsos lateralmente na retina, afectando aos sinais de saída enviados polas células bipolares, pero a súa tarefa é a miúdo máis especializada. Cada tipo de célula amácrina conecta cun tipo particular de célula bipolar, e xeralmente usa un tipo determinado de neurotransmisor. Unha desas poboacións celulares é AII, que conecta os circuítos de células bipolares dos bastóns cos circuítos de células bipolares dos conos. Deste modo, conecta o sinal de saída enviado polas células bipolares dos bastóns co sinal de entrada recibido polas células bipolares dos conos, e desde alí o sinal pode viaxar ás respectivas células ganglionares.
Organización
As células amácrinas e outras interneuronas da retina é menos probable que se encontren preto doutras células do mesmo subtipo do que se esperaría por pura casualidade, polo que se orixinan "zonas de exclusión" que as separan. Estas disposicións en mosaico proporcionan un mecanismo para distribuír cada tipo celular de forma uniforme pola retina, asegurando que todas as partes do campo visual teñen acceso a un conxunto completo de elementos procesadores. Na retina do rato as proteínas transmembrana MEGF10 e MEGF11 teñen papeis críticos na formación de mosaicos polas células amácrinas starburst e as células horizontais.
Tom Morello
Thomas Baptiste "Tom" Morello, nado en Harlem (Nova York) o 30 de maio de 1964, é un guitarrista estadounidense, coñecido polo seu traballo nas bandas Audioslave e Rage Against the Machine. Actúa tamén en solitario baixo o pseudónimo de The Nightwatchman e recentemente creou un novo proxecto chamado Street Sweeper Social Club. Tom é tamén o co-fundador (xunto con Serj Tankian) da organización activista política sen ánimo de lucro Axis of Justice. Destaca polo seu uso de efectos de guitarra, os seus innovadores solos de guitarra, o seu uso do tapping, e os seus pesados riffs. Foi elixido pola Rolling Stone como o 26 mellor guitarrista de todos os tempos.
Emil Zátopek
Traxectoria
Aos 16 anos, ingresou na escola profesional, traballando como aprendiz, na fábrica de zapatillas Bata de Zlin, situada a cen quilómetros ao sur de Ostrava. Segundo o propio Zátopek: "un día, o adestrador da fábrica, que era moi estrito, sinalou a catro mozos, incluíndome a min, e mandounos correr nunha carreira. Eu dixen que era feble e que non estaba en forma para correr, pero o adestrador mandoume facer un recoñecemento físico, e o médico dixo que estaba perfectamente ben. Así que tiña que correr, e cando comecei, sentín que quería gañar. Pero só quedei segundo. Ese foi o xeito en que comezou". Dende ese momento, Zátopek comezou a interesarse seriamente en correr.
Competición
Gañou os 5.000 m e os 10.000 m nos Campionatos de Europa de 1950 e os 10.000 m nos seguintes Europeos.
Nos Xogos Olímpicos de Helsinqui Zátopek gañou o ouro en 5000 m e 10000 m, pero a terceira medalla conseguiuna de xeito formidable, competindo por primeira vez na súa vida nunha maratón. Tamén bateu os récords Olímpicos en cadanseu evento. A súa vitoria nos 5000 m chegou despois dunha gran última volta en 57.5 segundos, durante os cales pasou da cuarta praza á primeira mentres Christopher Chataway, que ía segundo despois de ser adiantado por Zátopek tropezou no chan e caeu.
Vida familiar
A súa dona Dana Zátopková (nada o mesmo día que o seu esposo) foi unha atleta excepcional no lanzamento de xavelina. Gañou a medalla de ouro nesta disciplina nos Xogos Olímpicos de Helsinqui e a medalla de prata nos Xogos Olímpicos de Melbourne.
Hunos
Eran nómades (non tiñan vivenda fixa e vivían percorrendo campos e bosques) e eran excelentes criadores de cabalos. Como non construían casas, vivían nos seus carros e tamén en barracas que armaban nos camiños que percorrían. A principal fonte de renda dos hunos era a práctica do saqueo dos pobos dominados. Cando chegaban a unha rexión, espallaban o medo, pois eran extremadamente violentos e crueis cos inimigos. O principal líder deste pobo foi Atila, o líder huno responsábel de diversas conquistas, guerras e batallas.
Atila
Moi pouco se sabe da vida de Atila antes del, por volta de 433 e con máis ou menos 25 anos, subir ao trono de rei dos Hunos, xuntamente co seu irmán Bleda, a quen asasinou en 445. Segundo a lenda, Atila tería morto o seu primeiro inimigo aos seis anos de idade e levaba a espada do deus da guerra. Tiña, segundo os cronistas, 1,20 metros de altura. No 447, Atila invadiu o Imperio Romano, derrotando todos os exércitos romanos e deixando só de conquistar Constantinopla grazas ás murallas da cidade.
Qu'est-ce que la propriété?
Propiedade
Algunhas personalidades da teoría anarquista usaron os termos de "posesión" e "propiedade" para distinguir o que Proudhon entendía como propiedade privada do produto do traballo por un lado, e a propiedade da terra por outro. Neste sentido, a propiedade privada referiríase á propiedade sobre a terra baldía, mentres que a propiedade persoal sería o produto do traballo efectivamente realizado polo individuo ou sobre as mercadorías. Esta diferenciación é un compoñente importante na crítica mutualista do capitalismo estatal.
Contradicións
miniatura|[[Pierre Joseph Proudhon.]]
Ácido behénico
dereita|miniatura|240px|O ácido behénico extráese da árbore Moringa oleifera.
Como aceite alimentario o ácido behénico absórbese mal.
Mosca branca
Ninfas
O primeiro estaio é o único capaz de se mobilizar, mentres que os outros tres son sésiles. Os instares ninfais son de forma aplanada semellante a unha escama e se lles localiza no envés das follas. Os machos e mailas femias a miúdo emerxen coma adultos, achegados uns aos outros na mesma folla. A cópula ten lugar despois dun namoro algo complexo, que dura de 2 a 4 minutos; pode haber unha cópula múltiple. A femia fecundada produce unha proxenie tanto de machos coma de femias, mentres que as non fecundadas só producen femias.
Los Angeles Galaxy
É o equipo estadounidense no que xogaron mellores xogadores, como David Beckham, Steven Gerrard ou Robbie Keane.
Col de Bruxelas
Descrición
Tecnicamente son gomos que aparecen no caule da planta e que se apañan cando teñen unha textura firme e unha cor verde intensa (existen variedades con cores vermellas e/ou moradas). O bordo das follas que cobre o núcleo central pode ter cor lixeiramente amarelenta. O sabor é xeralmente algo doce, mais, ás veces, cun fondo lixeiramente amargo (por mor a vestixios de glicosinolatos: sinigrina e progoitrina).
Letsie III
Letsie III, nado como David Mohato Bereng Seeiso o 17 de xullo de 1963, é o rei de Lesoto.
Sala das Cen Columnas
Atópase entrando pola praza principal do parque, detrás das escaleiras da popular fonte do dragón.
Machado de Assis
Literatura
Nesta segunda etapa, as características principais das súas obras son a introspección, o humor e o pesimismo en relación á esencia do home e a súa relación co mundo. Destacan os contos, recompilados en Papéis Avulsos (1882), Várias Histórias (1896), Páginas Recolhidas (1906), Relíquias da Casa Velha (1906), e o libro de poemas Ocidentais. Pero, sobre todo, as súas cinco novelas capitais, que son: Memorias póstumas de Brás Cubas (1881), Quincas Borba (1892), Don Casmurro (1900), e as dúas últimas e enlazadas, Esaú e Jacó (1904), Memorial de Aires (1908).
Cristalino
Anatomía
dereita|miniatura|200px|Ilustración da [[Anatomía de Gray que amosa a codia (external layers) e o núcleo (nucleus) do cristalino. Aprécianse as diferentes capas concéntricas que van formando as novas células]]
Juan Rodríguez Villamuela
Traxectoria
Cando chegou ao Deportivo non contou co apoio do por aquel entón adestrador Joaquín Caparrós, xa que para o técnico era a última opción por detrás dos seus compañeiros Sergio e De Guzmán e soamente estaba por diante de Duscher a quen o míster tiña condenado ao ostracismo. Coa chegado ao equipo de Miguel Ángel Lotina en 2007 e unido á venda de Duscher, ao baixo rendemento de De Guzmán e ás constantes lesiones do substituto de Antonio Tomás, abríronselle as portas da titularidade a cal non abandonou desde que a estreou, chegando a relegar ao banco a un dos capitáns branquiazuis, Sergio. Actualmente forma a dupla de medio co capitán facendo a función de medio de contención, recuperador de balóns e interceptor de pases.
O 11 de decembro de 2010 alcanzou os 200 partidos en Primeira División, nun encontro entre o Atlético de Madrid e o Deportivo (2–0).
Festival da Canción de Turkvisión
O Festival da Canción de Turkvisión (en turco Türkvizyon Şarkı Yarışmaisı) é un concurso televisivo de carácter anual no que participan países e rexións dos pobos turcos ou con minorías turcas, tendo similares características que o Festival da Canción de Eurovisión. Foi creado en 2009 pola cadea de televisión pública turca TRT co fin de promocionar a cultura turca. Tras un parón en 2012, o festival foi relanzado en 2013 tras suspender a súa participación Turquía ao citado concurso europeo por discrepancias co sistema de votación e os privilexios do Big 5.
Países participantes
Orixinalmente a República dos Chuvaxos, Turkmenistán e Xinjiang foran incluídos na lista de participantes da primeira edición, mais por razóns descoñecidas retiráronse do festival; porén, Turkmenistán participou do festival en 2014.